
U radu je opisana predložena tehnologija za proiz\>odnju električne energije 
sa smanjenom emisijom SO x i NO„ kombinovanom primenom gasi- 
fikacije i sagorevanja ugljenog praha. Gasifikacija uglja bila bi prime- 
njena kao hemijska metoda za uklanjanje organskog sumpora iz uglja. 
Smanjenje emisije NO x ostvarilo bi se organizacijom procesa sago- 
revanja proizvedenog gasa i gasifikovanih čestica ugljenog praha u 
ložištu parnog kotla. Eksperimentalnim putem ispitana je efikasnost 
uklanjanja sumpora izlignita „Kolubara” u sprašenom stanju. Eksperi- 
ment gasifikacije uglja izvršen je pri masenom protoku ugljenog praha 
4,3 kg/h, i pri masenom odnosu H 2 0/ugaIj = 0,426 kg/kg. Za vrednosti 
koeficijenta viška kiseonika X = 0,54, 0,69 i 0,86 ostvarene su efikas- 
nosti uklanjanja organskog sumpora od 49,15-69,38%, a sulfatni sum- 
por je pokazivao tendenciju porasta. Stepen konverzije ugljenika iznosio je od 
41,58-70,96%. 

Ključne reči: sumpor, ugalj, gasifikacija uglja, sagorevanje uglja 



Uvod 



Smanjenje emisije azotnih i sumpornih oksida i pored razvoja tehnologija 
odsumporavanja dimnih gasova i denitrifikacije, predstavlja aktuelan svetski problem. 
Na aktuelnost ovog problema ukazuju mnogobrojni akti, koje usvajaju visoko razvijene 
zemlje, a kojima se definišu maksimalni sadržaji oksida sumpora i azota u dimnim 
gasovima. 

Jedan od mogućih načina sagorevanja ugljenog praha smanjene SO x i NO x 
emisije jeste i taj, u kome bi se priprema ugljenog praha vršila u postrojenjima za 
gasifikaciju, a sagorevanje proizvedenog gasa i gasifikovanih čestica ugljenog praha vršilo 
bi se u ložištu parnog kotla. U ovom slučaju, gasifikacija ugljenog praha pojavljuje se kao 
deo termoenergetskog postrojenja u kome bi se vršilo prečišćavanje ugljenog praha. Cilj 
primene gasifikacije ugljenog praha bio bi što veći stepen uklanjanja sumpora iz uglja 
(kao i azota, mada to nije bio cilj ovih istraživanja), uz što manji stepen konverzije 
ugljenika. 



Stanje tehnologija za smanjenje emisije SO x i NO x 



Sadržaj SO x u dimnim gasovima zavisi od sadržaja sumpora i od vrste prisutnih 
sumpornih jedinjenja u gorivu (sulfatni, organski i piritni sumpor). Piritni i organski 
sumpor čine gorivi sumpor i njihov sadržaj je važan u pogledu emisije SO x . Ako je gorivo 
ugljeni prah, tada se smanjenje sadržaja SO x u dimnim gasovima može postići smanje- 
njem sadržaja sumpora u ugljenom prahu (pre sagorevanja) ili desulfurizacijom dimnog 
gasa 1 . 

Piritni sumpor može se izdvojiti iz uglja flotacionim tehnikama i centrifugira- 
njem 2 . Ove tehnologije su zasnovane na razlici gustina pirita (4800-5000 kg/m 3 ) i 
organske materije uglja (1200-1500 kg/m 3 ). Organski sumpor može se izdvojiti iz uglja 
pre sagorevanja samo hemijskim metodama (likvefakcija i gasifikacija uglja) kojima se 
razgrađuje organska materija uglja. 

Za izdvajanje sumpornih oksida iz struje dimnog gasa razvijeni su mokri, polu- 
suvi i suvi postupci 3 . Ovi postupci zasnivaju se na reakcijama sumpor-dioksida, kreča, 
vode i kiseonika kojima nastaje gips CaSO^IUO, a razlikuju se po tome da li se kreč 
uvodi u dimni gas u stanju vodene suspenzije ili u čvrstom stanju. 

Azotni oksidi u dimnom gasu potiču iz reakcija azota iz goriva i azota iz vazduha 
sa kiseonikom, dakle oni nisu funkcija samo sadržaja azota u gorivu. Za uklanjanje 
azotnih oksida razvijene su primarne i sekundarne mere. 

Primarne mere za smanjenje emisije NO x razvijale su se u dva pravca: razvoj 
gorionika (potpala sa zida) i razvoj ložišnih sistema (tangencijalna potpala). Gorionici 
smanjene NO x emisije proizvode relativno dugačke plamenove sa postepenim mešanjem 
aerosmeše i sekundarnog vazduha. Redukcija NO x odvija se duž plamena: što je duži 
plamen to je manje NO x . 

U slučaju tangencijalne potpale, gorionici su postavljeni u kolone u uglovima 
ložišta. Tangencijalna potpala je oblik odloženog sagorevanja, u kome se sekundarni 
vazduh injektira u ložište iznad i ispod aerosmeše. Ovaj sistem obezbeđuje stupnjevito 
sagorevanje sa dugačkim uzanim plamenom, što emituje nizaknivo NO x . Tangencijalni 
sistem potpale proizvodi upola manje NO x nego zidni sistem. Veće smanjenje emisije 
NO x može se postići primenom tehnike OFA (overfire air). Tehnika OFA zasniva se na 
pojavi linearnog povećanja NO x emisije sa povećanjem viška vazduha 4 . 

Sekundarnim merama vrši se redukcija emisije azotnih oksida njihovim ukla- 
njanjem iz struje dimnih gasova i primenjuju se samo ako se standardi za emisiju azotnih 
oksida nemogu zadovoljiti modifikacijama na ložištu ili gorionicima. Zasnivaju se na 
redukciji azota iz NO x u N 2 pomoću amonijaka ili uree koji se injektiraju u ložište ili u 

gasni trakt parnog kotla. Efikasnost redukcije sadržaja NO x u dimnom gasu u vrednosti 
od 80-95% može se povećati primenom katalizatora. 



Opis predložene metode 



Predložena tehnologija za smanjenje emisije oksida sumpora i azota sastoji se 
od postrojenja za gasifikaciju ugljenog praha, u kojem se dobijaju gasovito gorivo i 
nepotpuno sagorele (gasifikovane) čestice ugljenog praha, kao i od postrojenja za sa- 
gorevanje proizvedenog gasa i gasifikovanih čestica ugljenog praha (parni kotao) u ko- 
jem bi se izvršilo njihovo sagorevanje na način da se formira minimalna količina azotnih 
oksida. Glavni cilj gasifikacije uglja u ovom slučaju je da se iz uglja izdvoji sumpor u 
obliku u kojem može efikasno da se ukloni. Sekundarni cilj gasifikacije uglja bio bi 
proizvodnja gorivnog gasa koji može da se upotrebi za sagorevanje zajedno sa gasifikova- 
nim česticama ugljenog praha u ložištu parnog kotla. 

U procesu gasifikacije uglja, zona hemijskih reakcija može da se podeli na 
oksidacionu i redukcionu zonu 5 . U oksidacionoj zoni odigrava se delimično sagore- 
vanje ugljenog praha. Tom prilikom oslobađa se toplota neophodna za endotermne 
reakcije koje slede u redukcionoj zoni, među kojima su najvažnije reakcije ugljen-diok- 
sida i vodene pare sa koksnim ostatkom čestice, pri kojima nastaju vodonik i ugljen- 
monoksid. 

Sagorevanje ugljenog praha moguće je ostvariti u difuzionom ili u predmeša- 
nom plamenu. Azuhata sa saradnicima 6 , pokazao je da je stepen konverzije ugljenika 
za sagorevanje ugljenog praha u difuzionom plamenu u intervalu 40-70% za vrednosti 
masenog odnosa Ог /ugalj od 0, 5-1,1 kg/kg, za sagorevanje ugljenog praha u pred- 
mešanom plamenu pri istim ostalim uslovima, stepen konverzije ugljenika iznosi od 
80-90%. Isti autor ukazao je i na različit sastav proizvedenog gasa. Proizvedeni gas 
dobijen sagorevanjem ugljenog praha u difuzionom plamenu sadrži više ugljen-dioksida, 
a manje ugljen-monoksida i vodonika nego gas dobijen sagorevanjem u predmešanom 
plamenu. Sastav proizvedenog gasa i konverzija ugljenika zavise i od drugih parametara 
procesa, kao što su: maseni odnos H 2 0/ugalj, srednji maseni prečnik čestice ugljenog 
praha i pritisak u reaktoru 7 . 

Najvažnije jedinjenje sumpora u procesima gasifikacije uglja u gasnoj fazi je 
vodonik-sulfid. Najvažnija organska jedinjenja sumpora u uglju su tiofeni, arilni sulfidi, 
ciklični sulfidi, alifatični sulfidi, arilni i alifatični tioli 2 . Ova jedinjenja razlažu se tokom 
zagrevanja u inertnoj i redukcionoj atmosferi, gradeći vodonik-sulfid i razne zasićene i 
nezasićene alifatične i ciklične ugljovodonike. Alifatični sulfidi i disulfidi razlažu se na 
temperaturama 973-1113 K. Aromatični sulfidi i merkaptani razlažu se na temperaturi 
oko 1 173 K, dok tiofeni pokazuju slabo razlaganje čak i na 1223 K 8 . Vodonik-sulfid u 
oksidacionoj sredini sagoreva gradeći sumpor-dioksid. Pirit postepeno reaguje sa vo- 
donikom gradeći gvožđe-sulfid i vodonik-sulfid. Gvožđe-sulfid reaguje sa vodonikom 
gradeći vodonik-sulfid i čisto gvožđe. U oksidacionoj sredini pirit sagoreva, gradeći 
gvožđe-trioksid i sumpor-dioksid. 

Hajsmit (Highsmith) sa saradnicima 9 izvršio je merenja sastava gasa unutar 
reaktora za gasifikaciju uglja i pokazao je da je u oksidacionoj zoni u blizini gorionika 
sadržaj SO x visok, a sadržaj vodonik-sulfida vrlo mali. Sumporni oksidi u toj zoni mogli su 
nastati sagorevanjem piritnog sumpora, organskog sumpora (u vidu heterogenog sagore- 
vanja) ili sagorevanjem vodonik-sulfida u gasnoj fazi. Na izlazu iz reaktora, izmereni 
sadržaj vodonik-sulfida bio je visok, a sadržaj sumpor-dioksida bio je vrlo nizak. 

Transformacija sumpora u gasnoj fazi u oksidacionoj i redukcionoj atmosferi 
može se predstaviti sledećom šemom: 



Ugalj-S 

(C-S, S-H, S-S, FeS 2 ) 



-SH, H 2 S, S, CS 



H ili H 2 

SO ► S0 2 

0 2 

0 2 



Slika 1. Transformacija sumpora u gasnoj fazi 9 



Vodonik-sulfid reaguje i sa oksidima metala, od kojih su najvažniji oksidi gvož- 
đa, magnezijuma i kalcijuma, prisutnim u pepelu uglja formirajući sulfide. Sumpor-diok- 
sid takođe reaguje sa oksidima metala iz pepela uglja formirajući sulfate. Reakcije 
vodonik-sulfida i sumpor-dioksida sa oksidima metala jedan je od uzroka zadržavanja 
sumpora u čestici koksnog ostatka. 

Postupci za efikasno uklanjanje vodonik-sulfida i karbonil-sulfida iz smeše 
gasova razvijeni su na industrijskom nivou, poput postupka Rektizol (Rectisol), u kome 
se navedeni gasovi apsorbuju u hladnom etanolu fO . 

Gasifikacijom uglja može da se postigne i značajno smanjenje emisije NO x . 
Najveći udeo u ukupno emitovanim azotovim oksidima sa termoenergetskih postrojenja 
ima azot-monoksid, NO, oko 95% 5 . Pri umerenim temperaturama gasova u ložištu, 
oko 1450 °C, približno 75% ukupno formiranog azot-monoksida potiče od sagorevanja 
azota iz goriva, a ostatak od vezivanja atmosferskog azota sa kiseonikom. 

Prema merenjima koja je vršio Hajsmit sa saradnicima 9 , u oksidacionoj zoni u 
blizini gorionika, skoro sav izdvojeni azot iz uglja transformiše se u azot-monoksid. Na 
izlazu iz reaktora, izdvojeni azot je transformisan u cijanovodonik i amonijak. Amonijak 
koji se efikasno uklanja iz struje proizvedenog gasa vodom. 

Pogodna tehnologija za sagorevanje gasifikovanih čestica ugljenog praha i 
proizvedenog gasa bila bi tehnologija Reburn (Reburn), koja se sastoji u stupnjevitom 
uvođenju goriva i vazduha u ložište. Koncept procesa prikazan je na sl. 2. 

U ovoj tehnologiji 1 1 , najveći deo goriva (primarno gorivo), u količini 80-85% 
ukupne količine goriva uvodi se u donjem delu ložišta. Ovaj deo ložišta zove se primarna 
zona sagorevanja, u kojoj je koeficijent viška vazduha A > 1 i u njoj se formira znatna 
količina NO x . Preostalo gorivo, uglavnom prirodni gas, uvodi se u vrele produkte 
sagorevanja tako da se stvara redukciona atmosfera. U ovoj zoni, zoni dogorevanja, vrši 
se redukcija NO x ugljovodoničnim fragmentima u N 2 . Oko 50-60% NO x u ovoj zoni 

Primarno Gorivo za Tercijarni 

gorivo dogorevanje vazduli 




/ >1 Л <1 1 > 1 



Slika 2. Koncept tehnologije Reburn 



redukuje se u N 2 11 . U tercijarnoj zoni sagorevanja, uvodi se vazduh u vidu OFA, da bi 
se kompletiralo sagorevanje goriva. 

Ako bi se tehnologija Reburn primenjivala za sagorevanje proizveđenog gasa i 
gasifikovanih čestica ugljenog praha, tada bi primarno gorivo bile gasifikovane čestice 
ugljenog praha, a proizvedeni gas bi se koristio kao gorivo za dogorevanje. Sema tog 
procesa prikazana je na sl. 3. 



Ugljeni prah 

► 

o 2 



► 

(ili O z + H 2 0) 



Generator gasa 



Gasifikovane 



čestice 

► 

H 2 ,CO, СНф 



► 



Parni kotao 



Dimnigas 
smanjenog 
sadržaja 
SO s i NO s 



Rezervoar za gas 



Slika 3. Koncept predložene tehnologije za sagorevanje ugljenog praha 



Prednosti ovakvog načina sagorevanja uglja bile bi mogućnost istovremene 
redukcije emisije SO x i NO x sa termoenergetskog postrojenja, a ako bi proizvedeni gas 
mogao da se čuva u rezervoaru za gas, onda bi on mogao da se koristi za zagrevanje 
parnog kotla prilikom hladnog starta, kao i za podršku vatre mesto mazuta. Drugim 
rečima, termoenergetsko postrojenje bi koristilo samo jednu vrstu goriva - ugalj. Nedo- 
staciovog metoda bili bi složenost procesa, veliki investicioni troškovi, kao i gubitak 
toplote koja bi se oslobodila u parnom kotlu sagorevanjem proizvedenog gasa i gasifi- 
kovanih čestica u odnosu na toplotu koja bi se oslobodila sagorevanjem uglja. Ovaj 
gubitak bi poticao od prevođenja jednog dela ugljenika iz uglja u ugljen-monoksid i 
ugljen-dioksid. 

Ispitivanje izdvajanja sumpora 
u procesu gasifikacije uglja 



U Laboratoriji za termotehniku i energetiku Instituta za nuklearne nauke „Vinča” 
izvršena su ispitivanja izdvajanja sumpora iz uglja u procesu gasifikacije ugljenog praha. 
Ugalj upotrebljenu eksperimentu je hgnit „Kolubara”, polje D, koji je pre upotrebe obrađen 
postupkom dubokog sušenja Flajsnerovim (Fleissner) postupkom u sušari u Vreocima. 
Elementarna analiza uglja je sledeći: C = 53,10%, H = 5,14%, N = 0,71%, O = 29,17%, 
Sgorivi = 0,63%, A = 6,25%, W = 5,00%.Malavrednostvlažnostiugljenogprahapostignuta 
je naknadnim sušenjem ugljenog praha. Ugalj je samleven tako da je ostatak na situ 90 pm 
iznosio R yo * 70,00 %. 

Eksperimenti su izvedeni na aparaturi čiji je centralni deo laboratorijski gene- 
rator gasa, unutrašnjeg prečnika 90 mm i ukupne dužine 1500 mm. Na vrhu reaktora 
postavljen je gorionik za uvođenje ugljenog praha i gasova u reaktor. Ugljeni prah je 
uvođen u osi reaktora. U primarnoj struji, koja je okruživala struju ugljenog praha, 
uvođen je kiseonik. U sekundarnoj struji, koja je okruživala primarnu struju, uvođen je 
vodonik. Vodonikje uvođen dabi se njegovim sagorevanjem dobila vodena para, reagens 
procesa gasifikacije uglja. U reaktoru je ostvareno potpuno sagorevanje vodonika i 
delimično sagorevanje ugljenog praha, u difuzionom plamenu. Maseni protok ugljenog 
praha bio je 4,3 kg/h. Gasifikovane čestice ugljenog praha sakupljane su na izlazu iz 
reaktora, a njihove dalje reakcije sprečavane su hlađenjem direktnim kontaktom sa 
vodom. Detaljan opis aparature i eksperimentalni postupak dati su u 12 . 

Koeficijent viška kiseonikaA, definisan kao odnos uvedene količine kiseonika i 
minimalne količine kiseonika za potpuno sagorevanje uglja, menjan je kroz tri vrednosti: 
0,54, 0,69 i 0,86. Maseni odnos vodene pare i uglja bio je 0,426 kg/kg. 

Eksperimentalni rezultati prikazani su na sl. 4. 

Stepen efikasnosti uklanjanja organskog sumpora iz uglja određen je sledećim 



izrazom: 



Ђ S,org 



^S,org, 0 m S,org 
m S,org,0 



(1) 



gde su: o)? 0 -maseni protok organskog sumpora sirovog uglja, a m Sorg - maseni udeo 

organskog sumpora ispitivanog uzorka. Proreagovanost organskog sumpora bila je veća 
od konverzije ugljenika za manje vrednosti koeficijenta viška kiseonika A, a za veće 
vrednosti bile su približno jednake. Najveće vrednosti efikasnosti uklanjanja organskog 
sumpora (69,38%) i konverzije ugljenika (70,96%) dobijene su za najveću vrednost 
koeficijenta viška kiseonika A = 0,86. Standardnom metodom ispitivanja sadržaja ispar- 
ljivih materija u uglju, ustanovljeno je da uzorci gasifikovanih čestica ugljenog praha ne 
sadrže volatile, što znači da je efikasnost uklanjanja sumpora sigurno veća od efikasnosti 
uklanjanja sumpora procesom pirolize uglja. Sa slike 4. vidi se da je sa porastom 
koeficijenta viška kiseonika A došlo do porasta masenog protoka sulfatnog sumpora, 
pri čemu je maseni protok sulfatnog sumpora za vrednost koeficijenta viška kiseonika 
A = 0,86 bio veći od masenog protoka sulfatnog sumpora u sirovom uglju. Do porasta 
masenog protoka sulfatnog sumpora došlo je najverovatnije usled reakcijavodonik-sulfi- 
da i sumpor-dioksida sa oksidima metala iz pepela uglja. 

Analizom sulfatnog sumpora u pepelu koji je ostao nakon žarenja uzoraka 
gasifikovanih čestica ugljenog praha, određen je ukupni stepen efikasnosti redukcije 
emisije SO x (definisan kao deo organskog sumpora koji nije sagoreo u SO x ), koji bi 
postojao kada bi se izvršilo potpuno sagorevanje ostatka ugljenog praha nakon gasifi- 
kacije. Dobijene su sledeće vrednosti ukupne redukcije emisije SO x : 79,69%, 80,96% i 
82,79%, koje se mogu shvatiti kao krajnje vrednosti redukcije SO x ostvarene istovre- 
menom primenom gasifikacije i sagorevanja ugljenog praha. 



Zaključak 



U radu je opisana predložena tehnologija za proizvodnuju električne energije sa 
smanjenom emisijom SO x i NO x , kombinovanom primenom gasifikacije i sagorevanja 
ugljenog praha. Gasifikacija uglja bila bi primenjena kao hemijska metoda za uklanjanje 
organskog sumpora iz uglja. Smanjenje emisije NO x ostvarilo bi se organizacijom procesa 
sagorevanja proizvedenog gasa i gasifikovanih čestica ugljenog praha u ložištu parnog 
kotla. Eksperimentima gasifikacije lignita „Kolubara” u sprašenom stanju određeno je 
da bi maksimalna redukcija emisije SO x iznosila oko 70%, a ukupna redukcija emisije 
SO x nakon sagorevanja proizvedenog gasa i gasifikovanih čestica bila bi oko 83%. 



9 



Literatura 



1 Drašković, D., Radovanović, M., Adžić, M., Sagorevanje, Mašinski fakultet, Beograd, 1986. 

2 Attar, A., Chemistry, Thermodynamics and Kinetics of Reactions of Sulfur in Coal-Gas Reac- 
tions, A Review, Fuel, 57 (1978), 201-210 

3 Kuburović , M., Petrov, A., Zaštita životne sredine, SMEITS i Mašinski fakultet, Beograd, 1994. 

4 Allen, J., Fossil Fuel Combustion and the Greenhouse Effect, The Environment, Energy World 

5 Malte, P. C., Rees, D. P, In: Pulverized-Coal Combustion and Gasification (Eds. L. D. Smoot, 
D. T. Pratt), Plenum Press, New York, 1979 

6 Azuhata, S., Hedman, P. O., Smoot, L. D., Sowa, W. A., Effects of Flame Туре and Pressure on 
Entrained Coal Gasification, Fuel, 65 (1986), 1511-1515 

7 Azuhata, S., Hedman, P. O., Smoot, L. D., Carbon Conversion in an Atmospheric-Pressure 
Entrained Coal Gasifier, ibid., 212-217 

8 Garcia-Labiano, Е, Hampartsoumian, E., Williams, A., Determination of Sulfur Release and 
Its Kinetics in Rapid Pyrolysis of Coal, Fuel, 74 (1995), 7, 1072-1079 

9 Highsmith, R., Soelberg, N. R., Hedman, P. O., Smoot, L. D., Blackham, A. U., Entrained 
Flow Gasification of Coal: 1. Fate of Nitrogen and Sulphur Pollutants as Assessed from Local 
Measurements, Fuel, 64 (1985), 782-788 

10 Probstein, F., Hicks, R. E., Synthetic Fuels, McGraw-Hill, New York, 1982 

11 Beer, J. M., Homola, V, Innovative Technological Initiatives to Upgrade Power Plants, 
IEA-USDOE-USAID Int. Conf. in Clean Coal Util., Budapest, Hungary, February 24-28, 1992 

12 Crnomarković, N., Repić, B., Mladenović, R., Jovanović, M., Nešković, O., Veljković, M., 
Ispitivanje uticaja temperature vodene pare na proces gasifikacije sprašenog uglja, Procesna 
tehnika, (1999), 3, 182-186 



Abstract 

SO x AND NO x EMISSION REDUCTION FROM 
POWER BY STATIONS COMBINED USAGE 
OF COAL COMBU STION 

by 

Nenad CRNOMARKOVIĆ, Branislav REPIĆ 
Rastko MLADENOVIĆ, Marina JOVANOVIĆ 
and Vasilije MANOVIĆ 

Supposed technology for electricity production with reduced emissions of SO x 
and NO x , by combined application of coal gasification and coal combustion. Coal gasifi- 
cation would be applied as a chemical method for organic sulfur removal. NO x reduction 
emission would be done by an appropriate organization of product gas and gasified coal 
particles combustion. Efficiency of sulfur removal from pulverized lignite ”Kolubara” 
was investigated experimentally. Coal gasification experiment was carried out for con- 
stant both coal through-put 4.3 kg/h and H 2 0/coal ratio 0.426 kg/kg. Excess oxygen coeffi- 
cient was varied through three values: 0.54, 0.69 and 0.86. Values from 49.15% to 69.38% 
of organic sulfur removal were achieved. Sulfate sulfur concentration increased with an 
increase in level of coal oxidation. Carbon conversion values were from 41 .58 to 70.96% . 

Кеу words: sulphur, coal, coal gasification, coal combustion 

